Γεγονότα Ιουλίου 2018

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Ιούλιο του 2018, συνοδευόμενα από τις πηγές μέσω των οποίων μεταδόθηκαν. 

## 1 Ιουλίου
;Δυστυχήματα
*Από εκτροπή της πορείας λεωφορείου σε ορεινό δρόμο και την πτώση του σε χαράδρα στην Ουταραχάντ της Ινδίας σκοτώνονται τουλάχιστον 48 άτομα. (Sky News)

;Νόμος και έγκλημα
*Η πολιτεία Βερμόντ γίνεται η 9η πολιτεία των ΗΠΑ που νομιμοποιεί τη χρήση μαριχουάνας για διασκέδαση. (''SF Gate'') 
*Στην πολιτεία Άινταχο ένοπλος μαχαιρώνει πολλά άτομα στη διάρκεια πάρτι γενεθλίων σε διαμέρισμα όπου στεγάζονταν πρόσφυγες στο Μπόιζ. Συνολικά τραυματίζονται εννέα άτομα, ενώ το κορίτσι που είχε γενέθλια πέθανε την επομένη. (Reuters)
*Συλλαμβάνεται από πράκτορες του FBI ένας άντρας στο Κλίβελαντ, ο οποίος φέρεται να ομολόγησε ότι σχεδίαζε να πραγματοποιήσει τρομοκρατική επίθεση κατά τους εορτασμούς της 4ης Ιουλίου. (Reuters)
;Πολιτική και εκλογές
*Ο υπουργός Εσωτερικών της Γερμανίας Χορστ Σέεχοφερ παραιτείται εν μέσω της σύγκρουσής του με την καγκελάριο Άνγκελα Μέρκελ αναφορικά με την πολιτική της για τους πρόσφυγες. (Sky News)
*Γενικές εκλογές στο Μεξικό (2018)
**Πρόεδρος του Μεξικού εκλέγεται ο Αντρές Μανουέλ Λόπες Ομπραδόρ με σαρωτική νίκη στις προεδρικές εκλογές. Επιπρόσθετα, εκλέγονται 128 γερουσιαστές και 500 βουλευτές. (''Politico'') (BBC)

;Αθλητισμός
*Παγκόσμιο Κύπελλο Ποδοσφαίρου 2018
**Η Ρωσία αποκλείει από το υπόλοιπο της διοργάνωσης την Ισπανία κερδίζοντας πέναλτι. (''The Denver Channel'')
*Μεσογειακοί Αγώνες 2018
**Με την τελετή λήξης στην Ταραγόνα της Ισπανίας ολοκληρώνονται οι 18οι Μεσογειακοί Αγώνες. (''Mundo Deportivo'')

## 2 Ιουλίου
;Τέχνες και κουλτούρα
*Ο Νεοζηλανδός Σκοτ Ντόναλντσον γίνεται ο πρώτος αθλητής με καγιάκ που καταφέρνει μόνος του να διασχίσει τη Θάλασσα του Τάσμαν. Πλέοντας επί 62 ημέρες, έφτασε στην παραλία Ενγκαμότου στο Νιου Πλίμουθ στις 8:44 μ.μ. τοπική ώρα (08:44 UTC). (''The New Zealand Herald'')

;Νόμος και έγκλημα
*Στις Φιλιππίνες δολοφονείται από ελεύθερο σκοπευτή στη διάρκεια τελετής για τη σημαία έξω από το δημαρχείο ο δήμαρχος της Ταναουάν, Αντόνιο Χαλίλι. Ο εν λόγω δήμαρχος ήταν γνωστός για τις διαπομπεύσεις που έκανε σε συλληφθέντες για ναρκωτικά. (CNN)
*Ο κατηγορούμενος για σχέδιο βομβιστικής επίθεσης στο Κλίβελαντ σε συνεργασία με την Αλ Κάιντα, Ντιμίτριους Πιτς, παρουσιάζεται για πρώτη φορά στο δικαστήριο. (Reuters)

## 3 Ιουλίου
;Καταστροφές και δυστυχήματα
*Στην Ινδονησία από τη βύθιση του πορθμείου *KM Lestari Maju* στο Νότιο Σουλαουέζι αναφέρεται ο θάνατος τουλάχιστον 12 από τους 139 επιβάτες του. (Channel News Asia) 
*Η μεγαλύτερη συσκότιση από το 1991 γίνεται στο Αζερμπαϊτζάν. (AP)

;Νόμος και έγκλημα
*Ο πρώην πρωθυπουργός της Μαλαισίας Νατζίμπ Ραζάκ συλλαμβάνεται, καθώς φέρεται ότι διασπάθισε δημόσιους πόρους. (CNN)

;Πολιτική και εκλογές
*Η Ιταλική Βικιπαίδεια μαυρίζει το λογότυπό της και εμποδίζει την πρόσβαση σε όλα της τα λήμματα σε ένδειξη διαμαρτυρίας για τον νέο νόμο της ΕΕ για τα πνευματικά δικαιώματα. (BBC), (''The Local'')
*H Σουάντ Αμπντεραχίμ γίνεται η πρώτη γυναίκα που εκλέγεται δήμαρχος της Τύνιδας, έπειτα από τα αποτελέσματα των δημοτικών εκλογών. (''The New York Times'')

## 4 Ιουλίου
;Δυστυχήματα και καταστροφές
*Ο αριθμός των νεκρών από το κύμα καύσωνα στο Κεμπέκ του Καναδά έφτασε τους 17. (''The Globe and Mail'')
*Μία ημέρα μετά τη βύθιση πορθμείου στην Ινδονησία, αρκετά άτομα διασώζονται. Από τους 139 επιβάτες, επιβεβαιώνεται ότι νεκροί είναι οι 31 και άλλοι 3 εξακολουθούν να αγνοούνται. (AP μέσω ABC News)
*Οδηγός που αποκοιμήθηκε παρασύρει πεζούς σκοτώνοντας με το όχημά του ένα άτομο στο Σότσι της Ρωσίας.(naftemporiki.gr)

;Πολιτική και εκλογές
*Βικιπαίδεια:
**Η Ισπανική Βικιπαίδεια κλείνει σε ένδειξη διαμαρτυρίας για την οδηγία της ΕΕ αναφορικά με τον νόμο για τα πνευματικά δικαιώματα. (ABC)
**Η Εσθονική, Πολωνική και η Λετονική Βικιπαίδεια συμμετέχουν κι αυτές στη διαμαρτυρία, εμποδίζοντας την πρόσβαση σε όλους τους επισκέπτες. (Postimees)

## 5 Ιουλίου
;Καταστροφές και δυστυχήματα
*Από έκρηξη σε αποθήκη πυροτεχνημάτων στην πόλη Τουλτεπέκ του Μεξικού σκοτώνονται τουλάχιστον 16 άτομα και άλλα τραυματίζονται. (kathimerini.gr)
*Σε ναυάγιο δύο τουριστικών πλοίων, που μετέφεραν περισσότερους από 130 επιβάτες ανοικτά του Πουκέτ στην Ταϊλάνδη αγνοούνται τουλάχιστον 20 άτομα. (skai.gr) 

;Πολιτική και εκλογές
*Ψηφίζεται από τη Βουλή της Αυστρίας ο αμφιλεγόμενος νόμος με τον οποίο θεσπίζεται το δωδεκάωρο ημερήσιας εργασίας. (in.gr)
*Το Ευρωπαϊκό Κοινοβούλιο καταψηφίζει τη μεταρρύθμιση στους κανόνες για τα πνευματικά δικαιώματα. (xalkidikipolitiki.gr)

## 6 Ιουλίου
;Υγεία
*Ο αριθμός των θυμάτων από το κύμα καύσωνα στο Κεμπέκ του Καναδά ανήλθε στα 54, καθώς ο καύσωνας υποχωρεί. (CBC)

;Νόμος και έγκλημα
*Ο αρχηγός της αίρεσης Αούμ Σινρικίο, Σόκο Ασαχάρα, εκτελείται με απαγχονισμό μαζί με άλλα 6 μέλη της αίρεσης στην Ιαπωνία. Ο Ασαχάρα ήταν ο εγκέφαλος της επίθεσης με νευρικό αέριο σαρίν στο Μετρό του Τόκιο το 1995. (BBC)

;Πολιτική και εκλογές
*Ο πρώην πρωθυπουργός του Πακιστάν Ναγουάζ Σαρίφ καταδικάζεται ερήμην σε 19 χρόνια κάθειρξη για διαφθορά αναφορικά με την υπόθεση αγοράς τεσσάρων πολυτελών διαμερισμάτων στο Λονδίνο από την οικογένειά του. (euronews.com)

## 7 Ιουλίου
;Καταστροφές και δυστυχήματα
*Ο αριθμός των νεκρών από το δυστύχημα με τουριστικό πλοίο στα ανοικτά των ακτών της νήσου Πουκέτ της Ταϊλάνδης ανέρχεται σε 41. Συνολικά άλλα 15 άτομα εξακολουθούν να αγνοούνται. (Reuters)
*Στην Ιαπωνία από τις σφοδρές βροχοπτώσεις πέθαναν τουλάχιστον 49 άτομα. (BBC)

;Νόμος και έγκλημα
*Ο αντιδήμαρχος της Τρέσε Μαρτίρες στις Φιλιππίνες Αλεξάντερ Λουμπιγάν δολοφονείται σε ενέδρα. (Philippine Daily Inquirer)

## 8 Ιουλίου
;Δυστυχήματα και καταστροφές
*Από τον εκτροχιασμό αμαξοστοιχίας που πραγματοποιούσε το δρομολόγιο Βουλγαρία - Κωνσταντινούπολη στην επαρχία Τεκιρντάγ της Τουρκίας, σκοτώνονται 24 άτομα και τραυματίζονται 73. (''Star Tribune'') (BBC)

;Διεθνείς σχέσεις
*Ο πρωθυπουργός της Αιθιοπίας Άμπι Αχμέτ συναντάται στην Ασμάρα με τον πρόεδρο της Ερυθραίας Ισάιας Αφεγουέρκι και αμφότεροι υπόσχονται να αποκαταστήσουν τις διπλωματικές σχέσεις μεταξύ των δύο χωρών. (CBC)

;Πολιτική και εκλογές
*Σε απολύσεις περισσότερων από 18.500 δημοσίων υπαλλήλων προβαίνει η Τουρκία, μία ημέρα πριν την ορκωμοσία του προέδρου Ρετζέπ Ταγίπ Ερντογάν. (Bloomberg)

## 9 Ιουλίου
;Καταστροφές και δυστυχήματα
*Στην Ταϊλάνδη δύτες ανασύρουν άλλα 4 αγόρια από το σπήλαιο Θαμ Κουάνγκ Ναν Νον, με τον αριθμό των διασωθέντων παιδιών να φτάνει τα 8. (ABC News)

;Διεθνείς σχέσεις
*Στη διάρκεια της συνόδου κορυφής των δύο χωρών, οι ηγέτες της Ερυθραίας και της Αιθιοπίας συμφωνούν επίσημα στον τερματισμό του 20χρονου πολέμου στα σύνορα των δύο χωρών. (Deutsche Welle)

;Πολιτική και εκλογές
*Πολιτική του Ηνωμένου Βασιλείου
**Παραιτείται ο υπουργός Εξωτερικών του Ηνωμένου Βασιλείου Μπόρις Τζόνσον εν μέσω διαφωνιών με την πρωθυπουργό Τερέζα Μέι αναφορικά με τις συνομιλίες για το Brexit. (BBC)

## 10 Ιουλίου

;Καταστροφές
*Διασώζονται από δύτες στην Ταϊλάνδη τα τελευταία 4 αγόρια και ο προπονητής τους που είχαν παγιδευτεί στο σπήλαιο Θαμ Λουάνγκ Ναν Νον. (Channel NewsAsia) 

;Υγεία
*Ο αριθμός των νεκρών από τον καύσωνα στο Κεμπέκ ανέρχεται στους 70, με τους 34 θανάτους να συμβαίνουν στο Μόντρεαλ. (CBC)

;Νόμος και έγκλημα
*Σε βομβιστική επίθεση καμικάζι στη διάρκεια προεκλογικής συγκέντρωσης του Εθνικού κόμματος Αγουάμι στην Πεσαβάρ σκοτώνονται 12 άτομα, μεταξύ των οποίων και ο υποψήφιος βουλευτής της επαρχίας, Χαρούν Μπιλούρ. Άλλα 35 άτομα τραυματίζονται. (APA)

## 11 Ιουλίου
;Πόλεμος και επιθέσεις
*Σύμφωνα με τις αρχές σε επίθεση Ταλιμπάν σκοτώνονται στην Κουντούζ 29 στρατιώτες του στρατού του Αφγανιστάν. Δεκάδες ανταρτών σκοτώνονται σε αεροπορικές επιθέσεις σε άλλες περιοχές. (Reuters)

;Δυστυχήματα
*Σε ανατροπή λεωφορείου στη διάρκεια της νύχτας στη Σαναντάτζ της επαρχίας Κουρδιστάν του Ιράν σκοτώνονται το λιγότερο 27 άτομα. (''Charlotte Observer'')

;Διεθνείς σχέσεις
*Στη διάρκεια της συνόδου κορυφής της συμμαχίας στις Βρυξέλλες, το NATO προσκαλεί επίσημα την Πρώην Γιουγκοσλαβική Δημοκρατία της Μακεδονίας για την έναρξη συνομιλιών προκειμένου να γίνει μέλος του. (RFE/RL)

;Νόμος και έγκλημα
* Στη Γερμανία ένοχα κρίνονται τα κατηγορούμενα μέλη και υποστηρικτές της νεοναζιστικής τρομοκρατικής οργάνωσης Εθνικός Σοσιαλιστικός Υπόκοσμος για τη δολοφονία 9 μεταναστών και μιας αστυνομικού, βομβιστικές επιθέσεις, απόπειρες δολοφονιών, ληστεία και άλλα εγκλήματα. Η κύρια κατηγορούμενη και το τελευταίο εν ζωή μέλος της τρομοκρατικής οργάνωσης, Μπεάτε Τσέπε, καταδικάζεται σε ισόβια κάθειρξη. (Deutsche Welle)

;Αθλητισμός
*Παγκόσμιο Κύπελλο Ποδοσφαίρου 2018
**Η Κροατία νικά με 2-1 στην παράταση την Αγγλία και προκρίνεται για πρώτη φορά στην ιστορία της σε τελικό Παγκοσμίου Κυπέλλου, όπου θα αντιμετωπίσει τη Γαλλία στις 15 Ιουλίου. (CNN)

## 12 Ιουλίου
;Καταστροφές και δυστυχήματα
*Ο αριθμός των νεκρών από τις σφοδρές βροχοπτώσεις που έπληξαν την Ιαπωνία ανήλθε στους 200. (''Reuters'')
*Σε 46 ανέρχεται ο αριθμός των θυμάτων από το ναυάγιο τουριστικού πλοίου στο νησί Πουκέτ της Ταϊλάνδης. (The Straits Time)
*Τουλάχιστον 10 άτομα σκοτώνονται και αρκετά άλλα αγνοούνται έπειτα από κατολίσθηση που προκαλεί την κατάρρευση ενός φυσικού φράγματος στην επαρχία Παντζσίρ του Αφγανιστάν. (TOLO News)

## 13 Ιουλίου
;Πόλεμος και επιθέσεις
* Πακιστανικές γενικές εκλογές (2018)
**Σε βομβιστική επίθεση αυτοκτονίας κοντά στο Μαστούνγκ του Πακιστάν σκοτώνονται 129 άτομα, ανάμεσα στα οποία και ο υποψήφιος Σιράτζ Ραϊζανί. Πρόκειται για την τρίτη συνεχόμενη επίθεση στη διάρκεια πολιτικής συγκέντρωσης. (RTÉ.ie)

;Καταστροφές και δυστυχήματα
*Από έκρηξη σε εργοστάσιο χημικών στη Σιτσουάν της Κίνας σκοτώνονται 19 άτομα και άλλα 12 τραυματίζονται. (BBC)

## 14 Ιουλίου
;Πόλεμος και επιθέσεις
*Εκτεταμένες ταραχές ξεσπούν στο νότιο Ιράκ καθώς διαδηλωτές, εξοργισμένοι με την έλλειψη ηλεκτρικού και νερού και την ανεργία, πυρπολούν κυβερνητικά κτήρια. (Washington Post)

;Καταστροφές και δυστυχήματα
*Από κατολίσθηση σε ορυχείο ίασπη στην πολιτεία Καχίν της Μιανμάρ, σκοτώνονται τουλάχιστον 15 άτομα και άλλα 45 τραυματίζονται. (Channel NewsAsia) 

;Αθλητισμός
*Παγκόσμιο Κύπελλο Ποδοσφαίρου 2018
**Το Βέλγιο νικά 2-0 την Αγγλία και τερματίζει στην 3η θέση στο Παγκόσμιο Κύπελλο Ποδοσφαίρου, πετυχαίνοντας την καλύτερη θέση στην ιστορία του για Παγκόσμιο Κύπελλο. (Reuters μέσω ''Radio New Zealand'')

## 15 Ιουλίου
;Πόλεμος και επιθέσεις
*Στη διάρκεια διαδηλώσεων στην επαρχία Μουθάνα του Ιράκ σκοτώνονται ή τραυματίζονται 16 διαδηλωτές και άλλοι 33 συλλαμβάνονται. (Iraqi News)

;Καταστροφές και δυστυχήματα
*Από σεισμό μεγέθους 6,2 Ρίχτερ στις ακτές της Υεμένης δεν αναφέρονται θύματα ή ζημιές. (''The New York Times'')
*Από πυρκαγιά σε ορυχείο χαλκού στο Λιμπόπο της Νότιας Αφρικής σκοτώνονται πέντε άτομα και ένα έκτο παγιδεύεται. (CNN)

;Πολιτική και εκλογές
*Πολιτική της Αϊτής
**Ο πρωθυπουργός της Αϊτής Τζακ Γκι Λαφοντάν παραιτείται έπειτα από πολύνεκρες διαδηλώσεις εναντίον των αυξήσεων στις τιμές των καυσίμων. (BBC)

;Αθλητισμός
*Παγκόσμιο Κύπελλο Ποδοσφαίρου 2018
**Η Γαλλία νικά με 4-2 στον τελικό την Κροατία και κατακτά το δεύτερο παγκόσμιο κύπελλο στην ιστορία της. (BBC Sport)
**Στη διάρκεια των πανηγυρισμών σε όλη τη Γαλλία, σκοτώνονται 2 άτομα, άλλα 45 τραυματίζονται και 292 συλλαμβάνονται. (A.A.)
*Στην πυγμαχία ο Μάνι Πακιάο νικά με νοκάουτ τον Λούκας Ματίς στον 7ο γύρο και αναδεικνύεται παγκόσμιος πρωταθλητής WBA ημιβαρέων βαρών. (Reuters)
*Στην αντισφαίριση, ο Νόβακ Τζόκοβιτς επικρατεί του Κέβιν Άντερσον σε τρία σετ και κατακτά το τέταρτό του πρωτάθλημα Γουίμπλεντον. (BBC Sport)

## 16 Ιουλίου
;Πόλεμος και επιθέσεις
*Στη διάρκεια διαδηλώσεων σε ολόκληρο το Ιράκ σκοτώνονται δεκάδες ατόμων και προκαλούνται ταραχές. (''Iraqi News'') (''The Jerusalem Post'') (''The Wall Street Journal'') 

;Καταστροφές και δυστυχήματα
*Σε σφοδρές βροχοπτώσεις στη Νιγηρία σκοτώνονται 44 άτομα και άλλα 20 αγνοούνται. (All Africa)
*Πέντε άτομα ανασύρονται νεκρά από το πλοίο MV *Σουνκιάν 2*, μία ημέρα μετά τη βύθισή του έπειτα από σύγκρουση με άλλο πλοίο κοντά στη Σανγκάη. (Xinhua) 
*Από τη σύγκρουση λεωφορείου που παθαίνει βλάβη με άλλο όχημα σε δρόμο της Χαϊντεραμπάντ του Πακιστάν σκοτώνονται 17 άτομα και το λιγότερο άλλα 11 τραυματίζονται. (''The Tribune'')
*Από έκρηξη σε ανθρακωρυχείο στην πόλη Τκιμπούλι της Γεωργίας σκοτώνονται 4 άτομα και άλλα 6 τραυματίζονται. (A.A.)

;Διεθνείς σχέσεις
*Αμερικανορωσική σύνοδος κορυφής στο Ελσίνκι
**Ο πρόεδρος των ΗΠΑ Ντόναλντ Τραμπ συναντάται στο Ελσίνκι με τον ομόλογό του της Ρωσίας, Βλαντίμιρ Πούτιν. (Huffington Post)
**Ο Τραμπ επαναλαμβάνει την πεποίθησή του ότι η Ρωσία δεν παρενέβη στις αμερικανικές προεδρικές εκλογές του 2016. (BBC)

;Πολιτική και εκλογές
*Ο βασιλιάς Χοεμπάχα Κέλβιν Κορνέλιους Γ΄ κηρύσσει την ανεξαρτησία του Κυρίαρχου Κράτους της Καλής Ελπίδας από τη Νότια Αφρική. Το νέο κράτος αποτελείται από το Βόρειο Ακρωτήριο, Δυτικό Ακρωτήριο και τα δυτικά τμήματα του Ανατολικού Ακρωτηρίου. Το κράτος υψώνει τη δική του σημαία, υποστέλλοντας τη σημαία της Νότιας Αφρικής. (The Citizen)

## 17 Ιουλίου
;Πόλεμος και επιθέσεις
*Πόλεμος στο Αφγανιστάν:
**Σε επίθεση βομβιστική καμικάζι του ΙΚΙΛ σκοτώνονται 20 άνθρωποι στο βόρειο Αφγανιστάν.(AP) 

;Διεθνείς σχέσεις
*Ο πρωθυπουργός της Ιαπωνίας Σίνζο Άμπε και ο πρόεδρος της Ευρωπαϊκής Επιτροπής Ζαν Κλοντ Γιούνκερ συναντώνται στη διάρκεια συνόδου κορυφής στο Τόκιο, υπογράφοντας συμφωνία για τη σύσταση ανοικτής εμπορικής ζώνης ανάμεσα στις χώρες τους. (NPR)
*Η Ρωσία και το Τατζικιστάν ξεκινούν κοινές στρατιωτικές ασκήσεις στα σύνορα Αφγανιστάν - Τατζικιστάν. (Yahoo) 

;Επιστήμη και τεχνολογία
*Ανακαλύπτονται γύρω από τον Δία δέκα νέοι δορυφόροι, αυξάνοντας τον αριθμό των επιβεβαιωμένων δορυφόρων σε 79. (''Science Magazine'')
*Αρχαιολόγοι στην Ιορδανία ανακάλυψαν το αρχαιότερο σωζόμενο ψωμί στον κόσμο ηλικίας 12.500 ετών (Reuters)

## 18 Ιουλίου
;Τέχνες και κουλτούρα
*Ομάδα αποτελούμενη από νοτιοκορεάτες, καναδούς και βρετανούς εξερευνητές ανακοινώνει την ανακάλυψη του ναυαγίου του ρωσικού κρουαζιερόπλοιου *Ντμίτρι Ντονσκόι* (βυθίστηκε το 1905 κατά τον Ρωσοϊαπωνικό Πόλεμο), στα ανοικτά των ακτών της νήσου Ουλέουνγκντο. (BBC) (''The New York Post'')

;Οικονομία
*Η Ευρωπαϊκή Επιτροπή επιβάλλει πρόστιμο στην Google ύψους 4,34 δισ. € για την παραβίαση των κανονισμών της ΕΕ. (European Commission) (NPR)

;Καταστροφές και δυστυχήματα
*Ευρωπαϊκή προσφυγική κρίση
**Από την ανατροπή πλοιαρίου γεμάτου με πρόσφυγες στα ανοικτά των ακτών της κατεχόμενης Κύπρου πεθαίνουν τουλάχιστον 19 άτομα, αγνοούνται 25 και διασώζονται από το τουρκικό Λιμενικό άλλα 103. (AP) 

;Διεθνείς σχέσεις
*Τα διεθνή αεροπορικά δρομολόγια ξαναρχίζουν ανάμεσα στην Ερυθραία και στην Αιθιοπία για πρώτη φορά από το 1998. (''France24'')

;Επιστήμη
*Ανακαλύπτεται από αστρονόμους ένας τεράστιος πλανήτης με αέρια. (Sci News)

## 19 Ιουλίου
;Πόλεμος και επιθέσεις
* Σε επίθεση της Μπόκο Χαράμ στο Τσαντ σκοτώνονται 18 άτομα και απάγονται 10 γυναίκες. (CNN Greece)

;Πολιτική και εκλογές
*Το Κοινοβούλιο του Ισραήλ (Κνεσέτ) εγκρίνει νόμο που αναγνωρίζει αποκλειστικά στους Εβραίους το δικαίωμα της αυτοδιάθεσης στη χώρα.(naftemporiki.gr)

;Επιστήμη
*Το αρχαιότερο απολίθωμα από φίδι, ηλικίας 100 εκατ. ετών, ανακαλύφθηκε σε κεχριμπάρι στη Μιανμάρ. (in.gr)

## 20 Ιουλίου
;Ένοπλες συγκρούσεις και επιθέσεις
* Διαμαρτυρίες στα σύνορα της Γάζας
** Ο ισραηλινός στρατός συγκρούεται και ανταλλάσσει πυρά με τις στρατιωτικές πτέρυγες της Izz ad-Din al-Qassam, έπειτα από τον θάνατο ενός ισραηλινού στρατιώτη από πυρά Παλαιστίνιου ελεύθερου σκοπευτή. Επίσης, τέσσερα μέλη της Χαμάς σκοτώνονται. Το Ισραήλ απαντά με χτυπήματα εναντίον στόχων της Χαμάς σε ολόκληρη τη Γάζα. (BBC) -violence.html (''New York Times '')

;Νόμος και εγκληματικότητα
* Η πρώην πρόεδρος της Νότιας Κορέας Παρκ Γκουν-χιέ καταδικάζεται σε άλλα οκτώ χρόνια κάθειρξης για την κατάχρηση κρατικών κονδυλίων και την παραβίαση των εκλογικών νόμων. (CBC)
* Ένας άνδρας επιτίθεται σε ένα λεωφορείο στη Λίμπεκ της Γερμανίας, προκαλώντας την εκκένωση του οχήματος. Έξι άτομα τραυματίζονται από μαχαίρι, ένα άλλο γρονθοκοπείται και δύο πέφτουν κάτω. Τρία είναι σοβαρά τραυματίες. Ο ύποπτος που γεννήθηκε στο Ιράν συνελήφθη. (BBC) (CBC) (RFERL)
* Χάκερ κλέβουν τα προσωπικά δεδομένα 1,5 εκατομμυρίων ατόμων από τη Σιγκαπούρη μέσω του εθνικού συστήματος δημόσιας υγειονομικής περίθαλψης. Σύμφωνα με αξιωματούχους, ο στόχος της παραβίασης είναι τα δεδομένα του πρωθυπουργού Χσιέν Λουνγκ Λι. (Channel NewsAsia) 

## 21 Ιουλίου

;Καταστροφές
*Η τροπική καταιγίδα Σον Τινχ σκοτώνει 20 άτομα, τραυματίζει άλλα 14 και αφήνει τουλάχιστον άλλα 16 να αγνοούνται. (Reuters)
*Ο αριθμός των νεκρών από τον καύσωνα στην Ιαπωνία αυξάνεται στους 30. (BBC)

;Νόμος και έγκλημα
*Οι αρχές στην Καλιφόρνια συλλαμβάνουν ένοπλο, ο οποίος είχε οχυρωθεί σε σουπερμάρκετ στο Λος Άντζελες έπειτα από οικογενειακό καυγά, στη διάρκεια του οποίου άνοιξε πυρ εναντίον της γιαγιάς του και άλλης μίας γυναίκας. Στην υπεραγορά σκότωσε άλλη μία γυναίκα. (naftemporiki.gr)

;Πολιτική και εκλογές
*Στη διάρκεια του έκτακτου συνεδρίου του κόμματος στη Μαδρίτη, ο Πάμπλο Κασάδο εκλέγεται στην αρχηγία του συντηρητικού Λαϊκού Κόμματος, μετά την αποχώρηση του Μαριάνο Ραχόι. (kathimerini.gr)

## 22 Ιουλίου
;Πόλεμος και επιθέσεις
*Στο Αφγανιστάν, σε επίθεση αυτοκτονίας βομβιστή του ΙΚΙΛ σκοτώνονται 14 άτομα και περισσότερα από 60 άλλα τραυματίζονται σε φυλάκιο της αστυνομίας κοντά στο Διεθνές Αεροδρόμιο Χαμίντ Καρζάι. (''The Wall Street Journal'')

;Νόμος και έγκλημα
*Επεισόδιο πυροβολισμών στο Τορόντο το 2018 
**Σε επεισόδιο με μαζικούς πυροβολισμούς που λαμβάνει χώρα στο Τορόντο του Καναδά, σκοτώνονται 2 άμαχοι και άλλοι 12 τραυματίζονται. Ο δράστης βρίσκεται νεκρός από τα πυρά της αστυνομίας. (AP) 

;Αθλητισμός
*Ο Φραντσέσκο Μολινάρι κατακτά το πρωτάθλημα Όπεν του γκολφ. (CBS News)
*Στο ράγκμπι γυναικών η Νέα Ζηλανδία νικά τη Γαλλία με 29-0 και κατακτά το Rugby World Cup Sevens. (''Radio New Zealand'')

## 23 Ιουλίου
;Καταστροφές
*Πυρκαγιές στην Αττική το 2018
**Πυρκαγιές κατακαίνε την Ανατολική Αττική, με απολογισμό 100 νεκρούς, 187 τραυματίες από τους οποίους οι 164 είναι ενήλικες και 23 παιδιά. Η μεταφορά των τραυματιών στα νοσοκομεία Ευαγγελισμός, Σισμανόγλειο, Αττικό και Παίδων κρίθηκε επιβεβλημένη λόγω εγκαυμάτων, τραυματισμών και αναπνευστικών προβλημάτων. Από τους τραυματίες, 71 εξακολουθούν να νοσηλεύονται και 10 να είναι διασωληνωμένοι, εκ των οποίων 6 στον Ευαγγελισμό και 4 στο ΚΑΤ. Τα ελληνικά ΜΜΕ κάνουν λόγο για "εθνική τραγωδία". (in.gr)
**Η Ανατολική και η Δυτική Αττική κηρύσσονται σε κατάσταση έκτακτης ανάγκης.
**Η Προεδρία της Δημοκρατίας ματαιώνει τις εκδηλώσεις για την επέτειο αποκατάστασης της δημοκρατίας.(naftemporiki.gr)
*Από σφοδρές βροχοπτώσεις στο Λάος, καταρρέει το φράγμα Σεπιάν-Σε Ναμ Νόι στα νότια της χώρας. Οι νεκροί είναι τουλάχιστον 20 και οι αγνοούμενοι περισσότεροι από 100, με τον αριθμό των αστέγων να υπερβαίνει τους 6.600. (BBC) (''The Guardian'')

## 24 Ιουλίου
;Καταστροφές
*Πυρκαγιές στην Αττική το 2018
**Ο Έλληνας πρωθυπουργός Αλέξης Τσίπρας κηρύσσει τριήμερο εθνικό πένθος στην Ελλάδα. (iefimerida.gr)
*Αυξάνεται ο αριθμός των θυμάτων από τις πλημμύρες στο Βιετνάμ σε 27, με άλλα επτά άτομα να εξακολουθούν να αγνοούνται. (Reuters)

## 25 Ιουλίου
;Πόλεμος και επιθέσεις
*Πακιστανικές γενικές εκλογές (2018)
**Από έκρηξη βόμβας στην πόλη Κουέτα του Πακιστάν σκοτώνονται 29 άνθρωποι και αρκετοί άλλοι τραυματίζονται την ημέρα των εκλογών στην ασιατική χώρα.(Hindustan Times)
*Εμφύλιος πόλεμος στη Συρία
**Σε συντονισμένες βομβιστικές επιθέσεις αυτοκτονίας και επεισόδια πυροβολισμών του ΙΚΙΛ στην Ας Σουγουάιντα της Συρίας σκοτώνονται τουλάχιστον 156 άμαχοι και άλλοι 78 τραυματίζονται. (Reuters)
;Καταστροφές και δυστυχήματα
*Πυρκαγιές στην Αττική το 2018
**Σε 80 ανέρχεται ο αριθμός των νεκρών από τις πυρκαγιές στην Αττική ενώ δεκάδες άλλων αγνοούνται. (BBC)
*Στο Λάος, οι νεκροί από την κατάρρευση φράγματος είναι 26 και οι αγνοούμενοι 130. (Channel NewsAsia) 
*Σε επιδημία της νόσου των λεγεωνάριων στο Μπρέσσο της Ιταλίας πεθαίνουν 3 άνθρωποι και νοσηλεύονται άλλοι 17. (Corriere Della Sera)

;Πολιτική και εκλογές
*Πακιστανικές γενικές εκλογές (2018)
**Οι ψηφοφόροι στο Πακιστάν προσέρχονται στις κάλπες για να εκλέξουν τα μέλη της Εθνοσυνέλευσης και των συνελεύσεων 4 επαρχιών του Πακιστάν. (Reuters)

;Επιστήμη και τεχνολογία
*Επιστημονική ομάδα δημοσιεύει στην επιστημονική επιθεώρηση "Science" την ανακάλυψη μιας τεράστιας υπόγειας λίμνης με αλμυρό νερό κάτω από την επιφάνεια του Άρη, ενισχύοντας τις πιθανότητες για ύπαρξη ζωής. (Η Εφημερίδα των Συντακτών) 

## 26 Ιουλίου
;Πόλεμος και επιθέσεις
*Σημειώνεται επίθεση αυτοκτονίας σε αυτοκινητοπομπή σε δρόμο της Καμπούλ στο Αφγανιστάν, με αποτέλεσμα να σκοτωθεί άγνωστος αριθμός ατόμων. (kathimerini.gr)

;Kαταστροφές
*Πυρκαγιές στην Αττική το 2018
**Σε 82 αυξάνονται τα θύματα από τις φονικές πυρκαγιές. Συνεχίζονται οι έρευνες για αγνοούμενους ενώ ομάδες έρευνας δεν μπόρεσαν ακόμη να εισέλθουν σε κλειστά σπίτια για τον εντοπισμό τους. (naftemporiki.gr) 
**Το απόγευμα φτάνουν τους 83, κατέληξε ένας 73χρονος που νοσηλευόταν στη ΜΕΘ του ΚΑΤ (www.cnn.gr) 

;Νόμος και έγκλημα
*Εκτελούνται τα υπόλοιπα έξι μέλη της αίρεσης Αούμ Σινρικίο για την επίθεση με αέριο σαρίν στο μετρό του Τόκιο το 1995.
(JapanToday)

;Επιστήμη και τεχνολογία
*Επιστήμονες στη Σιβηρία πέτυχαν να επαναφέρουν στη ζωή νηματώδη σκουλήκια, τα οποία επί 42.000 χρόνια βρίσκονταν μέσα στον πάγο. Τα δύο νηματώδη θηλυκά σκουλήκια είναι πλέον οι αρχαιότεροι ζωντανοί οργανισμοί στη Γη. (lifo.gr)

## 27 Ιουλίου
;Καταστροφές
*Πυρκαγιές στην Αττική το 2018
**Οι νεκροί από τις φονικές πυρκαγιές φτάνουν τους 86 μετά και την ολοκλήρωση της ιατροδικαστικής έρευνας. Μένει πλέον η διαδικασία της ταυτοποίησης.Κρίσιμη παραμένει η κατάσταση 11 εγκαυματιών στη ΜΕΘ. Στα νοσοκομεία εξακολουθούν να νοσηλεύονται 49 ενήλικες και 4 παιδιά από τα οποία δεν αποκλείεται να πάρουν εξιτήριο σήμερα ή τη Δευτέρα. (www.cnn.gr) 
*Δύο πυροσβέστες πεθαίνουν στη δασική πυρκαγιά στην Καλιφόρνια, η οποία απειλεί το Ρέντινγκ. (''New York Times'')

;Επιστήμη και τεχνολογία
*Έκλειψη σελήνης Ιουλίου 2018
**Η μεγαλύτερη σε διάρκεια ολική έκλειψη σελήνης του 21ου αιώνα χρωματίζει το φεγγάρι με κοκκινωπό χρώμα σε τμήματα της Αφρικής, της Ασίας και της Ευρώπης για περίπου μία ώρα και 42 λεπτά. (ABC News)

;Οικονομία
*Οι μέτοχοι της 21st Century Fox εγκρίνουν την αξίας 71,3 δισ. δολαρίων συγχώνευση με την The Walt Disney Company. (Variety)

## 28 Ιουλίου
;Καταστροφές και δυστυχήματα
*Σφοδρές πλημμύρες πλήττουν τη βόρεια Ινδία, με αποτέλεσμα να πεθάνουν 58 άτομα. (ABC News)
*Από σεισμό μεγέθους 6,4 Ρίχτερ που πλήττει το Λομπόκ της Ινδονησίας, σκοτώνονται τουλάχιστον 10 άτομα και τραυματίζονται άλλα 40. (Okezone)

;Νόμος και έγκλημα
*Ο πρώην πρόεδρος της Αρμενίας Ρόμπερτ Κοτσαριάν συλλαμβάνεται και τίθεται υπό κράτηση με τις κατηγορίες ότι ενεπλάκη στις ταραχές με δέκα νεκρούς του 2008 έπειτα από τις αμφιλεγόμενες προεδρικές εκλογές εκείνης της χρονιάς. (RFE/RL)

;Πολιτική και εκλογές
*Αυστραλιανές ομοσπονδιακές επαναληπτικές εκλογές
**Πέντε επαναληπτικές εκλογές για ισάριθμες έδρες στη Βουλή των Αντιπροσώπων της Αυστραλίας, διεξάγονται στην Αυστραλία. (''The Guardian'')

## 29 Ιουλίου
;Καταστροφές
*Πυρκαγιές στην Αττική το 2018
**Ο αριθμός των νεκρών από τις δασικές πυρκαγιές στην Ελλάδα φθάνει τους 91 με άλλα 25 άτομα να εξακολουθούν να αγνοούνται. (AP)

;Νόμος και έγκλημα
*Σε τροχαίο με εγκατάλειψη οδηγού σκοτώνονται 4 ποδηλάτες (2 Αμερικανοί, 1 Ολλανδός και ένας Ελβετός) στην περιφέρεια Χατλόν του Τατζικιστάν και άλλα 3 άτομα τραυματίζονται. Συλλαμβάνεται ένας ύποπτος ηλικίας 21 ετών. (RFE/RL), (NU.nl)

;Πολιτική και εκλογές
*Προεδρικές εκλογές στο Μαλί (2018)
**Οι Μαλινέζοι συρρέουν στις κάλπες για να εκλέξουν πρόεδρο. (''The Globe and Mail'')

;Αθλητισμός
*Ο Βρετανός Γκέραντ Τόμας κερδίζει τον ποδηλατικό Γύρο της Γαλλίας. (BBC)
*Στην κωπηλασία, ο Χρήστος Στεργιάκας και ο Ιωάννης Καλανδαρίδης κατακτούν το χρυσό μετάλλιο στον τελικό του διπλού σκιφ του παγκοσμίου πρωταθλήματος κάτω των 23 ετών στο Πόζναν. (sport-fm.gr)
*Στην παράκτια χειροσφαίριση η Εθνική Ελλάδας γυναικών επικρατεί με 2-1 της Νορβηγίας στον τελικό του παγκοσμίου πρωταθλήματος μπιτς χάντμπολ στο Καζάν και κατακτά τον τίτλο. (in.gr)

## 30 Ιουλίου
;Οικονομία
*Το ιρανικό ριάλ διολισθαίνει έναντι του αμερικανικού δολαρίου, σημειώνοντας ρεκόρ πτώσης. (Al Jazeera)

;Καταστροφές και δυστυχήματα
*Πλημμύρες πλήττουν τη Νιγηρία με απολογισμό 15 νεκρούς και πάνω από 25.000 πληγέντες. (''All Africa'')
*Στη Μιανμάρ 11 άτομα πεθαίνουν και άλλα 54.000 αναγκάζονται να εγκαταλείψουν τις εστίες τους ως αποτέλεσμα των πλημμυρών. (''DNA India'')
*Σε τροχαίο δυστύχημα με ένα αυτοκίνητο και ένα φορτηγό στο Κουάν Ναμ του Βιετνάμ σκοτώνονται 13 άτομα και άλλα 4 τραυματίζονται. (''VietnamPlus'')
*Ο ιός του Δυτικού Νείλου εξαπλώνεται στην Ιταλία, όπου πέθανε ένα άτομο και άλλα 12 νοσηλεύονται. (''Fidelity News'')

;Νόμος και έγκλημα
*Με απόφαση του Συνταγματικού Δικαστηρίου, νομιμοποιείται η κάναβη για ψυχαγωγική χρήση στη Γεωργία, η οποία γίνεται και η πρ΄τη πρώην σοβιετική χώρα που νομιμοποιεί το εν λόγω ναρκωτικό. Νόμιμη είναι και στην Εσθονία, τη Ρωσία και την Ουκρανία. (''Georgia Today'')  (RFE/RL)
*Ο αρχιεπίσκοπος της Αυστραλίας Φίλιπ Ουίλσον ανακοινώνει την παραίτησή του μετά την καταδίκη του για το ρόλο του στη συγκάλυψη σεξουαλικής κακοποίησης. (BBC)

;Πολιτική και εκλογές
*Γενικές εκλογές στη Ζιμπάμπουε (2018)
**Οι ψηφοφόροι στη Ζιμπάμπουε προσέρχονται στις κάλπες για την εκλογή νέου προέδρου και κοινοβουλίου. Είναι οι πρώτες εκλογές χωρίς τη συμμετοχή του βετεράνου ηγέτη Ρόμπερτ Μουγκάμπε. (''The Guardian'')
*Δημοψήφισμα στην ΠΓΔΜ (2018)
**Οι βουλευτές της Πρώην Γιουγκοσλαβική Δημοκρατία της Μακεδονίας εγκρίνουν την πρόταση να τεθεί σε δημοψήφισμα στις 30 Σεπτεμβρίου η συμφωνία για την αλλαγή του ονόματος της χώρας. (RFE/RL)

## 31 Ιουλίου
;Πόλεμος και επιθέσεις
*Στο Αφγανιστάν τουλάχιστον 15 άτομα σκοτώνονται σε βομβιστική επίθεση αυτοκτονίας στο Τζαλαλαμπάντ. (skai.gr) 

;Καταστροφές
*Συνεχίζουν να καίνε τα δάση οι φωτιές στην Καλιφόρνια και τουλάχιστον 8 άτομα είναι νεκρά.(Upi)

;Νόμος και έγκλημα
*Τρεις δημοσιογράφοι (ένας Ρώσος και δύο Ουκρανοί, σκοτώνονται σε ενέδρα κοντά στο Σιμπούτ της Κεντροαφρικανικής Δημοκρατίας, ενώ γυρίζουν ένα ντοκιμαντέρ με θέμα τους μισθοφόρους. (TASS) (Reuters)

07